1.pielikums informatīvajam ziņojumam

"Par risinājumu saistībā ar "Expo Milano 2015" projektu"

**Latvijas dalības “Expo Milano 2015” iespējamie varianti**

|  |  |  |  |  |
| --- | --- | --- | --- | --- |
| Nr. | Apraksts | Izmaksas | Laika grafiks \* | Priekšrocības un trūkumi |
| 1. | **Tipveida paviljona būvniecība Latvijai piešķirtajā apbūves gabalā.**Vismazākais iespējamais standarta tipveida paviljons ir ar aptuveni 130 kvadrātmetru pamatu laukumu un 220 kvadrātmetru kopējo platību, ko iespējams būvēt uz jau izbūvētajiem pamatiem Latvijas apbūves gabalā. Nepieciešama arī pārējo apmēram 1000 kvadrātmetru labiekārtošana (zālāja vai bruģējuma ierīkošana). Šādu tipveida paviljonu ir tiesīgi būvēt tikai trīs Expo Organizatora akreditēti būvuzņēmumi. Ekspozīcijai iespējams izmantot „Zaļās nedēļas” konceptu (4.variants) un/vai IKT stendu (5.variants) | Indikatīvais nepieciešamais budžets ir vismaz 1 540 000 līdz 1 960 000 *euro*, tai skaitā:* Būvniecības izmaksas – 640 000 *euro*

***(Būvuzņēmuma SERING srl. rakstisks piedāvājums, 09.01.2015 e-pasts.)**** Teritorijas labiekārtošanas izmaksas – 100 000 – 120 000 *euro*

***(Būvuzņēmuma SERING srl. rakstisks piedāvājums, 09.01.2015 e-pasts.)**** Ekspozīcijas koncepta izstrāde un īstenošana – 800 000 līdz 1 200 000 *euro*.

Papildus jārēķinās ar uzturēšanas izdevumiem, teritorijas sakārtošanas izdevumiem pēc izstādes. | Kopējais nepieciešamais laiks – vismaz 12 -14 nedēļas, orientējoši:* Būvniecības līguma sagatavošana un noslēgšana: 2 nedēļas
* Projektēšana un saskaņošana: 2 nedēļas
* Būvniecība un teritorijas labiekārtošana:

7-8 nedēļas***(Būvuzņēmuma SERING srl. rakstisks piedāvājums, 09.01.2015 e-pasts )**** Producēšanas līguma sagatavošana un noslēgšana:

2 nedēļas* Ekspozīcijas koncepcijas izstrāde un īstenošana:

9-10 nedēļas (ideju konkurss, idejas īstenošana) | (+) Nepaliek tukšs Latvijas apbūves gabals.(-) Tipveida paviljons nepiesaistīs apmeklētāju uzmanību, tāpēc sagaidāmas mazākas apmeklētāju plūsmas.(-) Jānodrošina pietiekama personāla klātbūtne paviljonā vismaz divās maiņās.(-) Nepieciešama jaunas ekspozīcijas koncepcijas izstrāde un īstenošana. |
| **Secinājumi:** | * Tā kā jāsagatavo jauna Latvijas dalības izstādē koncepcija, tad atlikušajā laikā līdz izstādes atklāšanai nav iespējams nodrošināt visu darbu īstenošanu. Augsta ticamība, ka būs termiņu kavēšana un uz 1.maiju paviljons nebūs pieejams apmeklētājiem.
* Atlikušajā laikā nav iespējams nodrošināt Latvijas dalību tādā saturiskā un organizatoriskā kvalitātē (gan uzcelt paviljonu, gan sagatavot un īstenot izstādes ekspozīciju, kas atbilst tēmai „Paēdināt planētu – enerģija dzīvei”), kas prezentētu Latvijas sasniegumus un dotu pārliecību par Latvijas dalības mērķu sasniegšanu, veicinātu Latvijas tēla atpazīstamību.
 |
| 2. | **Gatava paviljona noma.**Iespējams nomāt jau gatavu tipveida paviljonu 750 kvadrātmetru platībā divos stāvos, kurš atrodas Graudaugu (Cereals and Tubers) tematiskajā klasterī, kopā ar Bolīviju, Kongo, Haiti, Mozambiku, Togo un Zimbabvi.  | Indikatīvais nepieciešamais budžets ir vismaz 1 685 000 līdz 2 085 000 *euro*, tai skaitā:* Paviljona noma - 885 000 *euro;*

***(Expo Organizatora Expo S.p.A. rakstisks piedāvājums, 08.01.2015 e-pasts)**** Ekspozīcijas koncepta izstrāde un īstenošana - 800 000 līdz 1 200 000 euro.

Papildus jārēķinās ar uzturēšanas izdevumiem, Latvijas apbūves gabala sakārtošanas izdevumiem. | Kopējais nepieciešamais laiks: vismaz 12 nedēļas, orientējoši:* Telpu nomas līguma sagatavošana un noslēgšana: 2 nedēļas
* Producēšanas līguma sagatavošana un noslēgšana:

2 nedēļas* Ekspozīcijas koncepcijas izstrāde un realizācija:

9-10 nedēļas (ideju konkurss, idejas īstenošana) | (+) Liela ekspozīcijas platība, pilnībā aprīkots restorāns ar virtuvi(-) Latvijas apbūves gabals paliek tukšs(-) Atrašanās vieta klasterī kopā ar Bolīviju, Kongo, Haiti, Mozambiku, Togo un Zimbabvi(-) Lielākas izmaksas ekspozīcijas iekārtošanai un ekspluatācijai, t.sk. nepieciešamajam personālam(-) Nepieciešama jaunas ekspozīcijas koncepcijas izstrāde un realizācija |
| **Secinājumi:** | * Tā kā jāsagatavo jauna Latvijas dalības izstādē koncepcija, tad augsts risks, ka to nebūs iespējams sagatavot atlikušajā laikā līdz izstādes atklāšanai un nodrošināt visu darbu īstenošanu, tādējādi uz 1.maiju paviljons var nebūt pieejams apmeklētājiem.
* Jāņem vērā, ka paviljona atrašanās vieta ir klasterī kopā ar Bolīviju, Kongo, Haiti, Mozambiku, Togo un Zimbabvi.
* Atlikušajā laikā līdz izstādes atklāšanai nav iespējams nodrošināt Latvijas dalību tādā saturiskā un organizatoriskā kvalitātē (sagatavot un īstenot izstādes ekspozīciju, kas atbilst tēmai „Paēdināt planētu – enerģija dzīvei”), kas prezentētu Latvijas sasniegumus un dotu pārliecību par Latvijas dalības mērķu sasniegšanu, veicinātu Latvijas tēla atpazīstamību.
* Variants ir arī dārgāks par 1., jo papildus nomas izmaksām jārēķinās arī ar augstākām uzturēšanas izmaksām.
 |
| 3. | **Ekspozīcija Latvijai piešķirtajā apbūves gabalā, bez paviljona.**Variants balstīts uz Expo Organizatora izteikto iespējamību saskaņot Latvijas ekspozīcijas konceptu, saskaņā ar kuru ekspozīcija tiek prezentēta Latvijai piešķirtajā apbūves gabalā, nebūvējot paviljonu. Latvijai piešķirtajā apbūves gabalā būtu iespējams ierīkot ekspozīciju ar apstādījumiem – kokiem (jāņem vērā, ka speciālisti šaubās, vai būtu iespējams izmantot Latvijā audzētus lielus kokus, ņemot vērā to piemērotību Milānas klimatiskajiem apstākļiem, kā arī pārstādīšanas laiku – marts/aprīlis) un tehniskajiem risinājumiem, kas nodrošina informāciju par Latviju, ko apmeklētāji varētu saņemt, ar QR kodu palīdzību. Noslēdzot līgumu ar ārpakalpojuma sniedzēju par teritorijas uzkopšanu, būtu iespējams samazināt vai pilnībā izvairīties no personāla klātbūtnes nepieciešamības.  | Indikatīvi nepieciešamais budžets ir vismaz 1 085 950 *euro* teritorijas iekārtošanai, tehniskajiem risinājumiem.***(„Gestalt Communications” rakstisks piedāvājums, 20.01.2015 e-pasts)***Papildus jārēķinās ar uzturēšanas izdevumiem, Latvijas apbūves gabala sakārtošanas izdevumiem pēc izstādes. | Kopējais nepieciešamais laiks: 10-12 nedēļas, orientējoši:* Līguma sagatavošana un noslēgšana: 2 nedēļas
* Projektēšana un saskaņošana: 2 nedēļas
* Teritorijas iekārtošana:

8 nedēļas* Ekspozīcijas digitālā producēšana un programmēšana:

7-8 nedēļas***(„Gestalt Communications” rakstisks piedāvājums, 20.01.2015 e-pasts)*** |  (+) Nepaliek tukšs Latvijas apbūves gabals(+) Risinājums sasauktos ar Latvijas līdzšinējās ekspozīcijas saskaņoto lozungu „Latvia nature inside”(-)Netiek parādīti Latvijas tautsaimniecības sasniegumi, kultūras vērtības, vēsture.(-) Nepieciešama jaunas ekspozīcijas koncepcijas saskaņošana ar organizatoru. (-) Risks, kā šādu dalības formu vērtēs apmeklētāji un mediji.(-) Speciālisti šaubās, vai Latvijā audzētus kokus varētu transportēt uz Milānu un pārstādīt tur. |
| **Secinājumi:** | * Vienkārša ekspozīcijas iekārtošana neprezentētu Latviju kā inovatīvu, uz kultūras vērtībām balstītu ekonomiku, tādējādi netiktu nodrošināta kvalitatīva Latvijas tēla popularizēšana, dalības mērķu sasniegšana.
* Nav skaidrs vai ekspozīcijā būtu iespējams izmantot Latvijā audzētus kokus, ņemot vērā klimatiskos apstākļus un pārstādīšanas laiku – marts/aprīlis
* Atlikušajā laikā līdz izstādes atklāšanai jāpaspēj gan saskaņot jauno koncepciju, gan nodrošināt nepieciešamos teritorijas iekārtošanas un digitālo risinājumu izstrādes darbus, kas rada risku, ka līdz 1.maijam ekspozīciju var nebūt pabeigta.
 |
| 4. | **Latvijas ekspozīcijas Berlīnes „Zaļās nedēļas” izstādē elementu izmantošana.**Latvijas stends Berlīnes izstādē izvietots 650 kvadrātmetru platībā vienā stāvā. Latvijas stenda elementu izvietošana iespējama telpās ar jumtu, tādējādi to iespējams īstenot vienīgi kopā ar pirmo (nederēs mazākais tipveida paviljons) vai otro variantu. Tāpat jāņem vērā, ka Berlīnes ekspozīcija nav konstruēta vairākkārtējai izmantošanai, līdz ar to jārēķinās ar ievērojamiem izdevumiem saistībā ar ekspozīcijas bojāto elementu aizvietošanu vai atjaunošanu. | Indikatīvais budžets vismaz 1 685 000 līdz 2 800 000 *euro*, atkarībā no tā, kopā ar kuru variantu tas tiek īstenots:1. paviljona būve un teritorijas labiekārtošana -1 600 000 euro ***(Būvuzņēmuma SERING srl. rakstisks piedāvājums, 30.12.2015 e-pasts.)***
2. paviljona noma - 885 000 euro
* „Zaļās nedēļas” ekspozīcijas adaptācija, transportēšana un īstenošana - 800 000 līdz 1 200 000 euro.

Papildus jārēķinās ar uzturēšanas izdevumiem, Latvijas apbūves gabala sakārtošanas izdevumiem pēc izstādes. | Laika grafiks atkarīgs no tā, kopā ar kuru 1.vai 2.variantu ekspozīcija tiek īstenota, tomēr nepieciešamas orientējoši vismaz 12 nedēļas. | Atkarīgs no izvēles vai ekspozīciju iekārto tipveida paviljonā (1.variants), vai nomātā paviljonā (2.variants). (+) nav nepieciešama jaunas ekspozīcijas koncepcijas izstrāde (-)nepieciešams pietiekams personāls darbam ekspozīcijā divās maiņās |
| **Secinājumi:** | * Latvijas stenda elementu izvietošana iespējama iekštelpās, tādējādi to iespējams īstenot vai nu ceļot vai nomājot paviljonu.
* Jāņem vērā, ka Berlīnes ekspozīcija nav konstruēta vairākkārtējai izmantošanai, līdz ar to jārēķinās ar izdevumiem saistībā ar ekspozīcijas bojāto elementu aizvietošanu vai atjaunošanu.
* Laikā līdz izstādes atklāšanai pastāv augsts risks nodrošināt būvniecības un iekārtošanas darbu īstenošanu.
* Atlikušajā laikā līdz izstādes atklāšanai nav iespējams nodrošināt Latvijas dalību tādā saturiskā un organizatoriskā kvalitātē, kas prezentētu Latvijas sasniegumus un dotu pārliecību par Latvijas dalības mērķu sasniegšanu, veicinātu Latvijas tēla atpazīstamību.
 |
| 5. | **Latvijas informācijas tehnoloģiju nozares sasniegumu demonstrēšana**Šā priekšlikuma īstenošana iespējama kopā ar kādu no pirmajiem diviem variantiem.Atsaucoties uz SIA Lattelecom š.g. 23.janvāra vēstuli, ekspozīcijas sagatavošana prasītu apjomīgu finanšu resursu izlietojumu. Lai atbilstoši sagatavotos dalībai lielā starptautiskā izstādē, būtu nepieciešama ekspozīcijas koncepta izveide, vienošanās par darbu sadali, komunikācijas un marketinga plāniem u.c. darbības. | Indikatīvais nepieciešamais budžets ir vismaz 1 540 000 līdz 1 960 000 *euro*, atkarībā no tā, kopā ar kuru variantu tas tiek īstenots:1. paviljona būve un teritorijas labiekārtošana -740 000– 760 000 euro
2. paviljona noma - 885 000 euro
* IT ekspozīcijas izstrāde un īstenošana - 800 000 līdz 1 200 000 euro.

Papildus jārēķinās ar uzturēšanas izdevumiem, Latvijas apbūves gabala sakārtošanas izdevumiem pēc izstādes. | Laika grafiks atkarīgs no tā, kopā ar kuru 1.vai 2.variantu ekspozīcija tiek īstenota, tomēr nepieciešamas orientējoši vismaz 12 nedēļas. | Atkarīgs no izvēles vai ekspozīciju iekārto tipveida paviljonā (1.variants), vai nomātā paviljonā (2.variants). (+) Ekspozīciju veido Latvijas IKT nozares sasniegumu demonstrēšana(-) Nepieciešama jaunas ekspozīcijas koncepcijas izstrāde un realizācija(-) Jānodrošina demonstrējamo tehnoloģiju sasaiste ar Milānas Expo tēmu „Paēdināt planētu. Enerģija dzīvei” |
| **Secinājumi:** | * Latvijas IKT sasniegumus jāizvieto iekštelpās, tādējādi to iespējams īstenot vai nu būvējot vai nomājot paviljonu, demonstrējamajai ekspozīcijai jāsaucas ar izstādes tēmu.
* Tā kā jāsagatavo jauna Latvijas dalības izstādē koncepcija, tad atlikušajā laikā līdz izstādes atklāšanai nav iespējams nodrošināt visu darbu īstenošanu. Augsta ticamība, ka būs termiņu kavēšana un uz 1.maiju paviljons nebūs pieejams apmeklētājiem.
* Atlikušajā laikā līdz izstādes atklāšanai nav iespējams nodrošināt Latvijas dalību tādā saturiskā un organizatoriskā kvalitātē (sagatavot un īstenot izstādes ekspozīciju, kas atbilst tēmai „Paēdināt planētu – enerģija dzīvei”), kas prezentētu Latvijas sasniegumus un dotu pārliecību par Latvijas dalības mērķu sasniegšanu, veicinātu Latvijas tēla atpazīstamību.
 |
| 6. | **Latvijas dienu organizēšana.**Saskaņā ar izstādes Organizatora sniegto informāciju, tad nepastāv iespējamība formāli turpināt dalību izstādē bez ekspozīcijas izveidošanas, tomēr saglabājot dalībvalsts statusu un līdz ar to arī tiesības uz Nacionālās dienas pasākumu iekļaušanu Expo izstādes kopējā programmā, jo saskaņā ar 1928.gada Parīzes Konvenciju par pasaules izstāžu norisi dalībvalstis ir tās, kuras nodrošina : ekspozīciju izstādes teritorijā, ekspozīcijai ir jābūt pieejamai visu izstādes laiku un ekspozīcijai jābūt saistītai ar izstādes tēmu. Pastāv iespēja organizēt Latvijas dienas Milānā, t.sk. izmantot EXPO teritorijā iekārtotās koplietošanas telpas, laukumus, Latvijas prezentācijai, taču tas īstenojams tikai viesu statusā.  | Indikatīvais budžets vismaz 220 000 – 300 000 *euro*.**Informācija no KS „Expo 2015”, 13.01.2015 e-pasts** | Nav laika ierobežojuma | (+) Var tikt prezentēta kvalitatīvi sagatavota Latvijas kultūras programma, kā arī nodrošināta atsevišķa biznesa programma (+) Nav nepieciešama jaunas ekspozīcijas koncepcijas izstrāde un realizācija(-) Nav iespējams turpināt Latvijas dalību Expo izstādē dalībvalsts statusā(-) Latvijas apbūves gabals paliek tukšs |
| **Secinājumi:** | * Saskaņā ar 1928.gada Parīzes Konvenciju par pasaules izstāžu norisi dalībvalstis ir tās, kuras nodrošina: ekspozīciju izstādes teritorijā, ekspozīcijai ir jābūt pieejamai visu izstādes laiku un ekspozīcijai jābūt saistītai ar izstādes tēmu, tādējādi nepastāv iespējamība formāli turpināt dalību izstādē bez ekspozīcijas izveidošanas, tomēr saglabājot dalībvalsts statusu un līdz ar to arī tiesības uz Nacionālās dienas pasākumu iekļaušanu Expo izstādes kopējā programmā.
* Var tikt organizētas Latvijas dienas, t.sk. ietverot kultūras un biznesa programmas Expo viesu statusā.
 |
| 7. | **Sākotnējā koncepta īstenošana, iekļaujoties dalībai izstādē piešķirtajā budžetā** Šveices būvuzņēmuma „Adunic” ir informējis, ka ir gatavi nodrošināt Latvijas paviljona celtniecību samazinātā apjomā, atsakoties no otrā stāva, virtuves izbūves, samazinot par 20% ārējos dekoratīvos elementus un veicot citas izmaiņas līdzekļu ietaupīšanas nolūkos, vienlaikus saglabājot izstrādāto paviljona dizainu. Tādējādi būvuzņēmuma piedāvātā līgumcena ir aptuveni 2 milj.*euro.* Lai iekļautos piešķirtā budžeta ietvaros, nepieciešams vienoties ar komandītsabiedrību „Expo 2015” par noslēgtā līguma „Par Latvijas ekspozīcijas izstādē „Expo Milano 2015”, Milānā, Itālijā ekspozīcijas idejiskās ieceres - saturiskā redzējuma māksliniecisko un organizatorisko realizēšanu, kā arī uzraudzību” grozīšanu, lai samazinātu pakalpojuma apjomu vismaz par 370 000 – 400 000 *euro,* kas nepieciešami būvniecības izmaksu segšanai. | Kopā šī varianta realizācijai nepieciešams viss budžetā paredzētais finansējums projektam ***(Adunic AG rakstisks piedāvājums pabeigt būvniecības darbus līdz 1.maijam un iekļauties 2 milj.euro budžetā, 26.01.2015 e-pasts)*** ***(KS „Expo 2015” apstiprinājums, par gatavību samazināt producēšanas līguma darbus un izmaksas par 400 000 euro, 26.01.2015 e-pasts)*** | Nepieciešams viss laiks līdz izstādes atklāšanai (būvniecībai nepiemērojot PIL), pastāv risks, ka celtniecība var nebūt pabeigta, ņemot vērā, ka nepieciešams:-saskaņot un noslēgt līgumu ar būvuzņēmumu;-saskaņot izmaiņas projektā ar izstādes Organizatoru;-saskaņot un veikt grozījumus ar komandītsabiedrību „Expo 2015”noslēgtajā producēšanas līgumā, samazinot darba uzdevumu un izdevumus | (+) Tiek turpināts Latvijas pieteiktais projekts(-) Tiek izlietots viss projektam piešķirtais finansējums |
| 8. | **Atteikšanās no dalības izstādē.** | Iespējams ietaupīt indikatīvi 3,3 milj.euro. |  | (+) Par ietaupīto finansējumu iespējams īstenot citus pasākumus ar lielāku līdzekļu atdevi.(-) Latvijas apbūves gabals izstādē paliek tukšs. |
|  | **Secinājumi:** | * Atlikušajā laikā līdz izstādes atklāšanai nav iespējams nodrošināt visu darbu īstenošanu tādā kvalitātē, kas sniedz pārliecību par Latvijas dalības mērķu sasniegšanu, tādējādi lēmums par atteikšanos no dalības demonstrē skaidru pozīciju, „ja nevaram parādīt labāko, tad nepiedalāmies”.
* Uzņēmēju ieinteresētība piedalīties izstādē ir minimāla, tādējādi, no dalības tajā nav būtiska ekonomiskā ieguvuma.
* Tiek ietaupīti indikatīvi 3,3 milj.euro budžeta līdzekļu, par ietaupīto finansējumu iespējams īstenot citus Latvijas popularizēšanas pasākumus ar lielāku līdzekļu atdevi.
 |

\* - orientējošais laika grafiks pie nosacījuma, ka tiek piemērots Publisko iepirkumu likuma 3.panta trešās daļas 2.punktā noteiktais izņēmums, par ko ir nepieciešams atsevišķs Ministru kabineta rīkojums.

Ekonomikas ministre D.Reizniece-Ozola

Vīza:

Valsts sekretārs M.Lazdovskis

27.01.2015 11:07

2041

R.Stafeckis, 67013295

Roberts.Stafeckis@em.gov.lv